Axel Brun

Axel Brun (sünninimi Axel-Helmuth Brun, ka Helmut Aksel Brun) (5. veebruar 1930 ÖsterbyEAA.3169.1.67. Noarootsi koguduse personaalraamat, 1915-1932, L 86-a. – 13. september 2020 RootsiSvenskaGravar.se. Vaadatud 27.09.2023.) oli eestirootslasest maadleja ja maadluskohtunik.

Axel Brun lõpetas Eestis Pürksi algkooli. 1944. aastal põgenes ta Rootsi, hiljem töötas Stockholmis lukksepana.

Spordiga seotud tegevus
Maadlejana
Ta tuli 1952. aastal nii Kreeka-Rooma maadluses kui ka vabamaadluses Stockholmi meistriks.

Kohtunikuna
Axel Brun kuulus 1952. aastast Stockholmi klubi Djurgårdens IF juhtkonda. Klubi 1974. aasta aastakoosolekul määrati klubi maadlussektori tollasele laekurile Brunile kuldmedal teenete eest. Tema olulisust sealsetes maadlusringkondades näitab ka see, et maadlusklubi ajaloo lühiülevaates on viie tähelepanuväärsema nime seas lisaks olümpiamängude medalistile, teisele eestirootslasele Edvin Vesterbyle, ära toodud ka Axel Bruni nimi. Klubi andis Brunile 50. sünnipäeva puhul teenetemärgi Hõbedane Hobuseraud (Silverhästskon), mis on määratud ka kahele Rootsi kuningale.Om oss - DIF Brottning. Vaadatud 12.10.2023.https://web.archive.org/web/20220328181936/https://difhistoria.se/media/medlemstidningar/djurgardaren_1975.pdf Djurgårdaren], 1975, lk 71.

1965. aastal sai Brunist Rahvusvahelise Maadlusliidu kõrgema kategooria maadluskohtunik. Kohtunikuna võttis ta osa 1976., 1980., 1984. ja 1988. aasta olümpiamängudest. Lisaks osales ta 14 korda maailmameistrivõistlustel ning 21 korda täiskasvanute ja noorte Euroopa meistrivõistlustel.

1975. aastal sai ta Rootsi Maadluskohtunike Liidult (Svenska Brottningsdomarförbundet) suure maadluskohtuniku märgi (Stora brottningsdomarmärket). Talle antud märk oli ajaloo esimene ning kannab seega järjekorranumbrit 1.

2011. aastal sai ta neljadel olümpiamängudel tegutsenud maadluskohtunikuna Nelja Linna medali (Fyrstadsmedalj).Statistik & historik. Vaadatud 09.10.2023.

Viited

Kategooria:Eesti maadlejad
Kategooria:Rootsi maadlejad
Kategooria:Rannarootslased
Kategooria:Sündinud 1930
Kategooria:Surnud 2020